PATVIRTINTA

Viešųjų pirkimų tarnybos direktoriaus

2024 m. gruodžio 30 d. įsakymu Nr. 1S-209

(Viešųjų pirkimų tarnybos direktoriaus

2025 m. balandžio 17 d. įsakymo Nr. 1S-52

redakcija)

**paslaugų pirkimo-pardavimo sutarties Specialiosios sąlygos**

|  |  |  |  |
| --- | --- | --- | --- |
| **Sutarties pavadinimas** |  | | |
| **Sutarties data** |  | **Sutarties numeris** |  |

|  |  |  |
| --- | --- | --- |
| 1. **SUTARTIES ŠALYS** | | |
| * 1. **Pirkėjas** | 1.1.1. Pavadinimas | **UAB „Ignitis grupės paslaugų centras“** |
| 1.1.2. Juridinio asmens kodas | 303200016 |
| 1.1.3. Adresas | Laisvės pr. 10, LT-04215 Vilnius |
| 1.1.4. PVM mokėtojo kodas | LT 100008194913 |
| 1.1.5. Atsiskaitomoji sąskaita | LT84 7300 0101 3804 4676 |
| 1.1.6. Bankas, banko kodas | „Swedbank“, AB, 73000 |
| 1.1.7. Telefonas | (8 5) 278 2222 |
| 1.1.8. El. paštas | [gpc@ignitis.lt](mailto:gpc@ignitis.lt) |
| 1.1.9. Šalies atstovas |  |
| 1.1.10. Atstovavimo pagrindas |  |
| * 1. **Tiekėjas**   (jei Tiekėjas yra fizinis asmuo ar tiekėjų grupė, skiltys atitinkamai pakoreguojamos / .  įterpiama kiekvieno grupės nario informaciją) | 1.2.1. Pavadinimas |  |
| 1.2.2. Juridinio asmens kodas |  |
| 1.2.3. Adresas |  |
| 1.2.4. PVM mokėtojo kodas |  |
| 1.2.5. Atsiskaitomoji sąskaita |  |
| 1.2.6. Bankas, banko kodas |  |
| 1.2.7. Telefonas |  |
| 1.2.8. El. paštas |  |
| 1.2.9. Šalies atstovas |  |
| 1.2.10. Atstovavimo pagrindas |  |

|  |  |  |  |
| --- | --- | --- | --- |
| 1. **ATSAKINGI ASMENYS** | | | |
| * 1. **Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą** | | (nurodyti padalinį / skyrių, pareigas, vardą, pavardę, tel., el. paštą) | |
| * 1. **Tiekėjo kontaktiniai asmenys, atsakingi už Sutarties vykdymą** | | (nurodyti padalinį / skyrių, pareigas, vardą, pavardę, tel., el. paštą) | |
| 1. **SUTARTIES DALYKAS** | | | |
| * 1. **Sutarties dalykas** | | Tiekėjas įsipareigoja Sutartyje numatytomis sąlygomis suteikti Pirkėjui) **TAAS sistemos aptarnavimo paslaugas** (toliau – Paslaugos).  Išsamus Paslaugų aprašymas ir kiti reikalavimai teikiamoms Paslaugoms nustatyti Sutarties priede Nr. 1 „Techninė specifikacija“ (toliau – Techninė specifikacija) ir Tiekėjo pasiūlyme. | |
| * 1. **Pirkimo pavadinimas ir numeris** | |  | |
| * 1. **Informacija apie Europos Sąjungos lėšomis finansuojamą projektą arba kitą projektą** | | Netaikoma | |
| 1. **PASLAUGŲ SUTEIKIMO TERMINAI IR PASLAUGŲ PERDAVIMO** – **PRIĖMIMO TVARKA** | | | |
| * 1. **Paslaugų suteikimo terminas, kai Paslaugos yra vienkartinio pobūdžio, teikiamos periodiškai arba pagal Pirkėjo Užsakymą** | | Paslaugų teikimo tvarka ir terminai nurodyti Techninėje specifikacijoje. | |
| * 1. **Paslaugų / jų dalies / etapo / periodo suteikimo termino pratęsimas** | | Nesibaigus Sutartyje nustatytam Paslaugos (-ų) teikimo terminui, Šalių rašytiniu sutarimu, Paslaugų teikimo terminai gali būti pratęsti, jeigu Tiekėjas, likus ne mažiau kaip 10 (dešimt) kalendorinių dienų iki termino pabaigos (dešimties dienų reikalavimas netaikomas, jei terminas yra trumpesnis nei 15 (penkiolika) kalendorinių dienų, tokiu atveju Tiekėjas privalo kreiptis dėl termino pratęsimo likus ne mažiau kaip 2 (dviem) darbo dienoms), pateikia Pirkėjui argumentuotą prašymą pratęsti Paslaugų teikimo terminą, kartu su prašymu pateikdamas objektyvius įrodymus, pagrindžiančius bent vieną iš nurodytų aplinkybių:  1) Pirkėjo pateikiami papildomi nurodymai Tiekėjui turi įtakos Paslaugų teikėjo Paslaugų teikimo terminui (-ams) ar kitiems Sutartyje nurodytiems terminams;  2) valstybės ar savivaldos institucijų veiksmai arba bet kokios kitos kliūtys, priskirtinos Pirkėjui ir (arba) Pirkėjo samdomiems tretiesiems asmenims, trukdo Teikėjui laiku suteikti Paslaugas (įskaitant, bet neapsiribojant, leidimų, sutikimų ar kitokių analogiškų dokumentų neišdavimas teisės aktų nustatytais terminais, kai nėra Teikėjo kaltės). Tiekėjas turi įrodyti, kad Tiekėjas kaip profesionalus rinkos dalyvis, išmanantis rinką ir teisės aktus, negalėjo numatyti šių aplinkybių Pasiūlymo teikimo metu ar kad institucijos vėluoja nuo oficialiai joms nustatyto atsakymo termino pateikti atitinkamus leidimus / dokumentus ne dėl Tiekėjo kaltės: netinkamos kokybės dokumentų pateikimas, pakartotinis derinimas dėl Tiekėjo aplaidumo/kaltės nelaikomas tinkamu pagrindu;  3) vykdant Sutartį, paaiškėja šios Sutarties pasirašymo metu nenumatytos aplinkybės (nenumatytas Pirkėjo pateikto užsakymo keitimas, trečiųjų asmenų, priskirtinų Pirkėjui, veiksmai ar neveikimas, ikiteismine ar teismine tvarka vykstantys ginčai, su Sutarties vykdymu susijusių teisės aktų nuostatų pasikeitimas;  4) Tiekėjas negali laiku suteikti Paslaugų dėl kompetentingų institucijų sprendimu sustabdytos ar apribotos jo veiklos, jei toks sprendimas nepriklauso nuo paties Tiekėjo, jo vadovybės, personalo veikimo ir /(ar) neveikimo ir dėl šių priežasčių Tiekėjas objektyviai negali suteikti Paslaugų Sutartyje nustatytais terminais, bei pateikia įrodymus, pagrindžiančius, kokių priemonių yra imamasi, kad aplinkybės, trukdančios vykdyti Sutartimi prisiimtus įsipareigojimus, būtų pašalintos (pvz. kaip Tiekėjas perorganizuoja personalo darbą ir pan.) ir Paslaugos būtų suteiktos kuo greičiau;  5) Pirkėjas nevykdo ar netinkamai vykdo savo įsipareigojimus pagal šią Sutartį ir todėl Tiekėjas negali teikti Paslaugų;  6) ypač nepalankios meteorologinės sąlygos turi įtakos Tiekėjo Paslaugų teikimo terminams;  7) yra kitos aplinkybės, aiškiai nurodytos Techninėje specifikacijoje. | |
| * 1. **Užsakymų teikimo tvarka** | | Nustatyta Techninėje specifikacijoje | |
| * 1. **Dėl minimalios Užsakymo vertės ar apimties** | | Netaikoma | |
| * 1. **Pateikiami dokumentai** | | Nustatyti Techninės specifikacijos 7 skyriuje. | |
| 1. **SUTARTIES KAINA IR ATSISKAITYMO TVARKA** | | | |
| * 1. **Sutarčiai taikomas kainos apskaičiavimo būdas** | | Fiksuoto įkainio kainodara | |
| * 1. **Pradinės Sutarties vertė ir Sutarties kaina, kai taikoma fiksuoto įkainio kainodara** | | Pradinės Sutarties vertė yra 40.000,00 Eur (keturiasdešimt tūkstančių) be PVM Eur (nurodyti sumą žodžiais) be PVM.  PVM sudaro (nurodyti sumą skaičiais) Eur (nurodyti sumą žodžiais).  Sutarties kaina yra (nurodyti sumą skaičiais) Eur (nurodyti sumą žodžiais) su PVM.  Šioje Sutartyje Pradinės Sutarties vertė yra lygi **maksimaliai pirkimui skirtai lėšų sumai be PVM** pirkimo dokumentuose ir Sutartyje nurodytų Paslaugų įsigijimui Tiekėjo pasiūlyme nurodytais įkainiais be PVM. Pirkėjas perka Paslaugas pagal poreikį Sutartyje arba jos priede Nr. 2 nurodytais įkainiais, neviršijant Sutarties kainos. Sutartyje arba jos priede Nr. 2 atskirose eilutėse nurodytas Paslaugų kiekis gali būti keičiamas (didėti ar mažėti).  Pirkėjas neįsipareigoja išpirkti preliminaraus Paslaugų kiekio ar bet kurios dalies, išskyrus jei Techninėje specifikacijoje numatytas minimalus Paslaugų kiekis. | |
| * 1. **Sutarties kainos / įkainių perskaičiavimas taikant peržiūros taisykles** | | Sutarties įkainiai bus perskaičiuojami:  5.3.1. dėl PVM tarifo pasikeitimo;  5.3.2. dėl kitų peržiūros sąlygų, nustatytų Sutarties SS 3 priede. | |
| * + 1. **Sutarties kainos / įkainių peržiūra dėl PVM tarifo pasikeitimo** | | Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Paslaugų kainos / įkainio be PVM. | |
| * + 1. **Sutarties įkainių peržiūra dėl kitų mokesčių, lemiančių Paslaugų įkainių pokytį, pasikeitimo** | | Detali Sutarties įkainių peržiūros tvarka nustatyta Sutarties SS 3 priede. | |
| * 1. **Sutarties kainos / įkainių apskaičiavimas taikant kiekio (apimties) keitimo taisykles** | | Netaikoma | |
| * 1. **Atsiskaitymo su Tiekėju terminas ir tvarka** | | Pirkėjas atsiskaito su Tiekėju ne vėliau kaip per 30 kalendorinių dienų nuo Sąskaitos gavimo dienos.  Apmokėjimo sąlygos:  1) Už Priežiūros paslaugas atsiskaitoma per 30 kalendorinių dienų po užsakytų paslaugų suteikimo ir atitinkamo Paslaugų perdavimo - priėmimo akto pasirašymo, kaip tai numatyta Techninės specifikacijos 4.1.1.3 punkte;  2) Už Vystymo paslaugas atsiskaitoma per 30 kalendorinių dienų po užsakytų paslaugų suteikimo ir atitinkamo Paslaugų perdavimo-priėmimo akto pasirašymo, kaip tai numatyta Techninės specifikacijos 4.2.18 punkte. | |
| * 1. **Avansas** | | Netaikoma | |
| * 1. **Avanso užtikrinimas** | | Netaikoma | |
| 1. **PASLAUGŲ KOKYBĖ IR GARANTINIAI ĮSIPAREIGOJIMAI** | | | |
| * 1. **Garantinis terminas** | | Nustatytas Techninėje specifikacijoje. | |
| * 1. **Terminas Paslaugų trūkumams pašalinti** | | Reikalavimai, jei taikoma, nustatyti Techninėje specifikacijoje ir (ar) kituose aktuose privalomuose perkamam pirkimo objektui  Paslaugų trūkumų nustatymo bei šalinimo tvarka nustatyta Bendrųjų sąlygų 7 skyriuje ir TS. | |
| * 1. **Kokybinių kriterijų įgyvendinimo ir tikrinimo tvarka** | | Netaikoma | |
| 1. **SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI** | | | |
| * 1. **Sutarties vykdymui pasitelkiami subtiekėjai ir (ar) specialistai** | | Sutarties vykdymui subtiekėjai ir (ar) specialistai nepasitelkiami.  arba  Sutarties vykdymui pasitelkiami subtiekėjai ir (ar) specialistai yra nurodyti Sutarties SS priede Nr. 4 „Ūkio subjektų, specialistų, Subtiekėjų sąrašas bei perduodamų sutartinių įsipareigojimų dalis“ | |
| 1. **PRIEVOLIŲ PAGAL SUTARTĮ ĮVYKDYMO UŽTIKRINIMAS** | | | |
| * 1. **Prievolių pagal Sutartį įvykdymo užtikrinimas** | | Prievolių pagal Sutartį įvykdymas užtikrinamas netesybomis (delspinigiais, bauda) | |
| * 1. **Sutarties įvykdymo užtikrinimo galiojimo terminas** | | Netaikoma | |
| * 1. **Sutarties įvykdymo užtikrinimo pateikimas** | | Netaikoma | |
| 1. **ŠALIŲ ATSAKOMYBĖ** | | | |
| * 1. **Pirkėjui taikomos netesybos už mokėjimų pagal Sutartį vėlavimą** | | Pirkėjas, nesant apmokėjimo sulaikymo pagrindų, nesumokėjęs Tiekėjui už suteiktas kokybiškas Paslaugas per Sutarties SS nurodytą terminą, Tiekėjui pareikalavus, moka 0,05 procento nuo laiku nesumokėtos sumos dydžio delspinigius už kiekvieną uždelstą Dieną. Sulaikymo pagrindu laikomas netinkamas sutartinių įsipareigojimų (bent vieno iš Sutarties) vykdymas | |
| * 1. **Tiekėjui taikomos netesybos** | | Už vėlavimą suteikti Pirkimo sąlygas atitinkančias Priežiūros paslaugas per Techninės specifikacijos 4.1.2.5 p. nustatytus terminus mokami 30,00 EUR be PVM dydžio delspinigiai už kiekvieną uždelstą valandą.  Už vėlavimą suteikti Konsultavimo paslaugas per Techninės specifikacijos 4.1.3.2 p. nurodytą terminą, mokami 30,00 EUR be PVM delspinigiai už kiekvieną uždelstą valandą, išskyrus jei Paslaugų teikėjas ir Klientas susitarė dėl konsultacijų suteikimo per ilgesnį terminą, kuris negali būti ilgesnis kaip 5 darbo dienos. Tokiu atveju pradelsus suteikti konsultacijas, mokami 150,00 EUR be PVM delspinigiai už kiekvieną pradelstą dieną.  Už vėlavimą suteikti Vystymo paslaugas per Užsakyme nurodytą ir abiejų šalių suderintą terminą mokami 150,00 EUR be PVM delspinigiai už kiekvieną pradelstą dieną.  Už nustatytų Paslaugų trūkumų nepašalinimą per Sutartyje ir (ar) Techninėje specifikacijoje nustatytą ar kitą Šalių suderintą terminą Tiekėjas, Pirkėjui pareikalavus, moka Pirkėjui 0,05 procentų nuo trūkumų turinčių Paslaugų kainos dydžio delspinigius už kiekvieną uždelstą dieną, tačiau bet kokiu atveju ne mažiau kaip 150 EUR (šimtas penkiasdešimt eurų ir 00 ct) už vieną vėlavimo laikotarpį.  Kaip nurodyta Techninės specifikacijos 4.2.24. punkte, numatoma, kad naujo funkcionalumo atnaujinimai ir (ar) pataisymai į Kliento testavimo aplinką gali būti keliami ne daugiau kaip 2 kartus. Jeigu į testavimo aplinką įkeltas funkcionalumas buvo įkeltas daugiau kaip 2 kartus dėl Paslaugų teikėjo neišspręstų/paliktų klaidų, laikoma, kad įkeltas funkcionalumas atliktas nekokybiškai ir Paslaugų teikėjas moka Klientui 150,00 EUR (šimtas penkiasdešimt eurų ir 00 ct) dydžio baudą už kiekvieną vėlavimo dieną, bei atlygina Klientui dėl to patirtus tiesioginius nuostolius. Naujai sukurtas funkcionalumas įkeltas į Sistemos gamybinę aplinką neturi sutrikdyti kitų Sistemoje esančių funkcijų darbo. Jeigu naujai sukurtas ir į gamybinę aplinką įkeltas funkcionalumas sutrikdo Sistemoje esančių funkcijų darbą, taip pat laikoma, kad įkeltas funkcionalumas atliktas nekokybiškai, tokiu atveju taikomos Sutarties SS 9.2 punkte nurodytos netesybos, numatančios atsakomybę už vėlavimą suteikti Priežiūros paslaugas*.* | |
| * 1. **Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka** | | Tiekėjui nepagrįstai nutraukus Sutarties vykdymą ne Sutartyje nustatyta tvarka, Tiekėjas įsipareigoja sumokėti Pirkėjui 5 (penkių) procentų nuo nesumokėtos bendros Sutarties kainos, neįskaitant PVM, dydžio baudą ir atlyginti Pirkėjo patirtus tiesioginius nuostolius.  Jei Sutartis nutraukiama Tiekėjui iš esmės pažeidus Sutartį, ar Tiekėjui nepagrįstai nutraukus Sutarties vykdymą ne Sutartyje nustatyta tvarka, Tiekėjas įsipareigoja sumokėti Pirkėjui 5 (penkių) procentų nuo nesumokėtos bendros Sutarties kainos, neįskaitant PVM, dydžio baudą ir atlyginti Pirkėjo patirtus tiesioginius nuostolius.  Jei Sutartis nutraukiama Pirkėjui iš esmės pažeidus Sutartį, ar Pirkėjui nepagrįstai nutraukus Sutarties vykdymą ne Sutartyje nustatyta tvarka, Pirkėjas įsipareigoja sumokėti Tiekėjui 5 (penkių) procentų nuo nesumokėtos bendros Sutarties kainos, neįskaitant PVM, dydžio baudą ir atlyginti Tiekėjo patirtus tiesioginius nuostolius. | |
| * 1. **Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos** | | Atitinkamo pažeidimo atveju, Tiekėjas įsipareigoja sumokėti Pirkėjui 5 (penkių) procentų nuo nesumokėtos bendros Sutarties kainos, neįskaitant PVM, dydžio baudą. | |
| * 1. **Tiekėjui taikomos baudos dėl aplinkosauginių ir (arba) socialinių kriterijų nesilaikymo** | | Taikomos Sutarties SS 9.2. punkte nurodytos sankcijos už paslaugų trūkumų nepašalinimą per sutartyje nustatytą terminą. | |
| * 1. **Tiekėjui / Pirkėjui taikoma bauda dėl konfidencialumo reikalavimų nesilaikymo** | | Šalis, pažeidusi Sutartyje numatytą konfidencialumo pareigą, įsipareigoja pagal argumentuotą kitos Šalies reikalavimą sumokėti 3000,00 eurų (trijų tūkstančių eurų 00 euro ct) be pridėtinės vertės mokesčio baudą ir atlyginti visus kitos Šalies patirtus tiesioginius nuostolius, kiek jų nepadengia numatyta bauda. | |
| * 1. **Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu** | | Netaikoma | |
| * 1. **Tiekėjui taikomos netesybos dėl Sutarties įvykdymo užtikrinimo nepratęsimo** | | Netaikoma | |
| * 1. **Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo** | | Šalis, pažeidusi Sutartyje numatytą Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais pareigą, įsipareigoja pagal argumentuotą kitos Šalies reikalavimą sumokėti 3000,00 eurų (trijų tūkstančių eurų 00 euro ct) be pridėtinės vertės mokesčio baudą ir atlyginti visus kitos Šalies patirtus tiesioginius nuostolius, kiek jų nepadengia numatyta bauda. | |
| * 1. **Kitos netesybos** | | Netaikoma | |
| 1. **ESMINĖS SUTARTIES SĄLYGOS** | | | |
| * 1. **Esminės Sutarties sąlygos** | | Netaikoma | |
| * 1. **Dideli arba nuolatiniai esminės Sutarties sąlygos vykdymo trūkumai** | | Netaikoma | |
| 1. **SUTARTIES GALIOJIMAS IR KEITIMAS** | | | |
| * 1. **Sutarties sudarymas ir įsigaliojimas** | | Sutartis įsigalioja nuo jos abipusio pasirašymo dienos. Paslaugų teikimo terminas yra 36 (trisdešimt šeši) mėnesiai nuo Sutarties įsigaliojimo dienos. Maksimalus Sutarties galiojimo terminas yra 38 (trisdešimt aštuoni) mėnesiai, t. y. 36 (trisdešimt šeši) mėnesiai Paslaugų teikimo laikotarpis ir 2 (du) mėnesiai galutiniam atsiskaitymui tarp Šalių už tinkamai suteiktas Paslaugas ir pritaikytas sankcijas.  Jei Sutarties galiojimo laikotarpiu yra išperkama Paslaugų už Sutarties kainą, Sutartis nustoja galioti nuo ir Paslaugų išpirkimo Sutarties kainai, Šalims galutinai atsiskaičius už faktiškai suteiktas Paslaugas ir priskaičiuotas netesybas / nuostolius. Pirkėjas apie Paslaugų išpirkimą praneša Tiekėjui raštu, o Tiekėjas pateikia paskutinę pagal Sutartį sąskaitą, atskiras susitarimas dėl Sutarties nutraukimo nepasirašomas. | |
| * 1. **Sutarties galiojimo termino pratęsimas** | | Netaikoma | |
| 1. **SUTARTIES NUTRAUKIMAS** | | | |
| * 1. **Sutarties nutraukimo pagrindai** | Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nustatyta tvarka. | | |
| * 1. **Esminiai Sutarties pažeidimai** | 12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą / įkainius;  12.2.2. jei Tiekėjas daugiau nei 2 (du) kartus Sutarties galiojimo metu atsisako vykdyti užsakymus ar vykdyti Sutartį;  12.2.3. Tiekėjas pažeidžia Paslaugų suteikimo terminus ir vėlavimas nuo numatyto termino pabaigos yra daugiau nei 30 (trisdešimt) kalendorinių dienų arba dėl vėlavimo Paslaugos tampa nebereikalingos;  12.2.5. jeigu Tiekėjas nesilaiko Sutartyje nustatytų Paslaugų teikimo terminų 2 (du) kartus iš eilės arba 4 (keturis) kartus per vienus Sutarties vykdymo metus;  12.2.6.Sutarties vykdymo metu paaiškėja Paslaugų trūkumai ir Tiekėjas vėluoja panaikinti trūkumus ilgiau kaip 30 (trisdešimt) Dienų nuo numatyto trūkumų šalinimo termino pabaigos, jei Tiekėjas nėra atleistas nuo netesybų;  12.2.7. jeigu Tiekėjas pažeidžia Paslaugų suteikimo terminus ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės;  12.2.8. Tiekėjas daugiau kaip 2 (du) kartus suteikia Paslaugas, kurios neatitinka Sutartyje ir (ar) įstatymuose nustatytų reikalavimų Paslaugoms;  12.2.9. Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;  12.2.10. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;  12.2.11. Tiekėjas pažeidžia Bendrųjų sąlygų nuostatas dėl Sutarties vykdymui pasitelkiamų naujų subtiekėjų ir (ar) specialistų / esamų subtiekėjų ir (ar) specialistų keitimo;  12.2.14. Pirkėjas turi teisę nutraukti Sutartį dėl esminio Sutarties pažeidimo iš Tiekėjo pusės, jei Tiekėjas, įskaitant bet kurį su Tiekėju susijusį asmenį, duoda arba pasiūlo (tiesiogiai arba netiesiogiai) bet kuriam Pirkėjo ar Ignitis grupės įmonių darbuotojui bet kokią naudą daikto, piniginio atlygio, komisinių, paslaugų arba kitos materialios ar nematerialios naudos forma, kaip paskatą arba apdovanojimą už bet kurio su šio Pirkimo ar Sutartimi susijusio veiksmo atlikimą arba susilaikymą jį atlikti, arba už palankumo arba nepalankumo parodymą, arba susilaikymą juos parodyti (kyšį) bet kuriam su šia Sutartimi susijusiam asmeniui. Pirkėjui nutraukus Sutartį šiuo pagrindu, Tiekėjas privalo atlyginti Pirkėjui visas patirtas išlaidas, susijusias su Sutarties vykdymo užbaigimu, bei kompensuoti visus dėl Sutartis nutraukimo patirtus tiesioginius nuostolius.  12.2.15. yra kitos aplinkybės, numatytos Sutartyje ir (ar) teisės aktuose. | | |
| 1. **APLINKOS APSAUGOS IR SOCIALINIAI KRITERIJAI** | | | |
| * 1. **Su perkamomis paslaugomis susiję aplinkos apsaugos kriterijai** | Aplinkos apsaugos kriterijai Paslaugoms nustatomi vadovaujantis aplinkos apsaugos kriterijų taikymo, vykdant žaliuosius pirkimus, tvarkos aprašu, patvirtintu 2011 m. birželio 28 d. Lietuvos Respublikos aplinkos ministro įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“). | | |
| * 1. **Su perkamomis Paslaugomis susiję socialiniai kriterijai** | Netaikoma | | |
| 1. **KITOS SUTARTIES SĄLYGOS** | | | |
|  | Tiekėjas turi susipažinti ir santykiuose su Pirkėju ir Sutarties vykdymui pasitelkiamomis trečiosiomis šalimis laikytis AB „Ignitis grupė“ valdybos sprendimais patvirtintų Antikorupcinės politikos (toliau - Politika) ir Tiekėjų etikos kodekso (toliau - Kodeksas) nuostatų, įtvirtinančių gerosios verslo praktikos, etikos ir elgesio normas. Susipažinti su Politika bei Kodeksu ir/ar jų pakeitimais galima adresu <http://www.ignitisgrupe.lt>. Tiekėjas privalo užtikrinti, kad šio punkto reikalavimų laikytųsi tiek Tiekėjas, tiek ir jo Sutarties vykdymui pasitelkiamų Trečiųjų šalių darbuotojai, valdymo ir priežiūros organų nariai bei kiti atstovai. | | |
|  | Tiekėjas privalo nedelsiant informuoti apie Sutarties galiojimo metu atsiradusias aplinkybes, dėl kurių Sutartis gali neatitikti Politikos, Kodekso nuostatų, nacionalinio saugumo, korupcijos prevencijos, ekonominių ir kitų tarptautinių sankcijų ar kitų viešiems interesų apsaugai skirtų teisės aktų reikalavimų. | | |
|  | Tiekėjui yra žinoma, kad AB „Ignitis grupė“ yra išplatinusi finansines priemones, kurios yra įtrauktos į prekybą reguliuojamose rinkose NASDAQ OMX Vilnius ir Londono biržose. Atsižvelgiant į tai, AB „Ignitis grupė“ yra emitentas, kuriam, be kitų teisės aktų reikalavimų, taip pat taikomos ir Piktnaudžiavimo rinka reglamento (ES) Nr. 596/2014 nuostatos. Kadangi emitentas gali disponuoti viešai neatskleista informacija (angl. inside information), visiems šią informaciją žinantiems asmenims draudžiama neteisėtai ja pasinaudoti atliekant prekybos AB „Ignitis grupė“ finansinėmis priemonėmis veiksmus arba perduodant šią informaciją bet kuriam asmeniui, kuris neturi teisės su ja susipažinti. Tiekėjas pripažįsta ir sutinka, kad jis ir jo darbuotojai žino apie aptartą reguliavimą ir sutinka visapusiškai laikytis Piktnaudžiavimo rinka reglamento (ES) Nr. 596/2014 nuostatų, tame tarpe, jei taikoma, pareigos sudaryti viešai neatskleistą informaciją žinančių asmenų (angl. insider list) sąrašą. | | |
|  | Tiek Sutarties sudarymo metu, tiek visą jos galiojimo laikotarpį Tiekėjui (jo pasitelkiami subtiekėjai, ūkio subjektai ar kitos trečiosios šalys) ir/ar jo (jų) akcininkas (-ai) ir/ar tiesioginis (-iai) ar netiesioginis (-iai) galutinis (-iai) naudos gavėjas (-ai) ir/ar jų valdomas (-i) subjektas (-ai) (toliau – Subjektai), nėra įtraukti į bet kokį Europos Sąjungos ir/ar Jungtinių Tautų ir/ar Didžiosios Britanijos ir/ar Jungtinių Amerikos Valstijų ir/ar Lietuvos Respublikos prekybinių, ekonominių, finansinių ar kitų sankcijų sąrašą (-us) ir/ar panašų sąrašą (toliau – Sankcijų sąrašai), o taip pat nei vienam iš Subjektų nėra pareikštas bet koks įtarimas, susijęs su dalyvavimu pinigų plovimo, teroristinės veiklos finansavimo ar mokestiniu sukčiavimu susijusioje veikloje ir/ar įsitraukimu į tokią veiklą. Tiekėjas Sutarties vykdymo metu įsipareigoja nedelsdamas raštu, bet ne vėliau nei per 1 (vieną) darbo dieną nuo nurodytų aplinkybių atsiradimo, pranešti Pirkėjui informaciją apie Subjektų įtraukimą į Sankcijų sąrašus, taip pat apie Subjektui pareikštus įtarimus dėl aukščiau nurodytų veiklų ir/ar įsitraukimo į tokias veiklas. Subjektų, kurių akcijomis prekiaujama vertybinių popierių biržoje, naudos gavėjui nustatyti taikomi Lietuvos Respublikos pinigų plovimo ir teroristų finansavimo įstatyme nustatyti kriterijai. Šiame punkte nustatytų reikalavimų pažeidimas ir/ ar nesilaikymas sukelia Sutartyje nurodytas pasekmes. | | |
|  | Tiekėjui gavus raštišką pranešimą apie tai, kad Sutartis yra įtraukta į civilinės mobilizacijos institucijos mobilizacijos planą, Sutartis laikytina mobilizacinio užsakymo sutartimi, t. y. civilinės mobilizacijos institucijos mobilizacijos plane nurodyta sutartimi dėl prekių, paslaugų ar darbų, reikalingų šiame plane numatytiems veiksmams ir priemonėms vykdyti, įsigijimo. | | |
|  | Tiekėjui gavus raštišką pranešimą apie tai, kad Sutartis yra įtraukta į civilinės mobilizacijos institucijos mobilizacijos planą, Tiekėjas įsipareigoja Lietuvos Respublikos mobilizacijos ir priimančios šalies paramos įstatymo nustatyta tvarka sudaryti civilinio mobilizacinio personalo rezervo sąrašą ir tvarkyti jo apskaitą, sudaryti sąlygas mobilizacijos sistemos subjektams (ūkio subjektas, su kuriuo sudaryta Sutartis, ir kuris įtraukiamas į civilinės mobilizacijos institucijos mobilizacijos planą) ar jų įgaliotiems asmenims patikrinti, ar Tiekėjas tinkamai pasirengęs vykdyti Sutartyje nustatytus įsipareigojimus, taip pat įsipareigoja vykdyti kitus Lietuvos Respublikos mobilizacijos ir priimančiosios šalies paramos įstatyme numatytus įsipareigojimus, taikomus mobilizacinio ūkio subjektams, bei turi teisę neatlygintinai gauti visą informaciją dėl sudarytos Sutarties. | | |
| 1. **SUTARTIES PRIEDAI** | | | |
| * 1. **Priedas Nr. 1** | Techninė specifikacija; | | |
| * 1. **Priedas Nr. 2** | Pirkimo objekto pavadinimas, kiekis, įkainiai; | | |
| * 1. **Priedas Nr. 3** | Įkainio perskaičiavimas; | | |
| * 1. **Priedas Nr. 4** | Ūkio subjektų, specialistų, subtiekėjų sąrašas bei perduodamų sutartinių įsipareigojimų dalis; | | |
| * 1. **Priedas Nr. 5** | Duomenų tvarkymo sutartis; | | |
| * 1. **Priedas Nr. 6** | Trišalės sutarties dėl tiesioginio atsiskaitymo su subtiekėju projektas. | | |
|  |  | | |
| 1. **ŠALIŲ ATSTOVŲ PARAŠAI** | | | |
| **PIRKĖJAS** | | | **TIEKĖJAS** |
| (nurodomos atstovo pareigos, vardas, pavardė) | | | (nurodomos atstovo pareigos, vardas, pavardė) |
| **(parašas)** | | | **(parašas)** |

Priedas Nr. 2

**PIRKIMO OBJEKTO PAVADINIMAS, KIEKIS, ĮKAINIAI**

|  |  |  |  |
| --- | --- | --- | --- |
| Pavadinimas | Mato vienetas | Kiekis | Įkainis |
|  |  |  |  |
|  |  |  |  |

Priedas Nr. 3

**PERSKAIČIAVIMO SĄLYGOS**

Įkainiai Sutarties galiojimo laikotarpiu bus perskaičiuojama (-i) tokiomis sąlygomis:

1. Pirmas perskaičiavimas atliekamas ne anksčiau kaip po 12 mėn. nuo Sutarties įsigaliojimo dienos, vėlesni perskaičiavimai – praėjus ne mažiau kaip 12 mėn. nuo paskutinio perskaičiavimo dienos;
2. Perskaičiavimas atliekamas, jeigu pagal Valstybės duomenų agentūros duomenis vidutinis mėnesinis bruto darbo užmokestis šalies ūkyje (be individualių įmonių) (toliau – VDU) padidėja / sumažėja 10 ar daugiau procentų, palyginus su Sutarties įsigaliojimo ketvirtį, o jei perskaičiavimas jau buvo atliktas – paskutinio perskaičiavimo ketvirtį, skelbtu VDU dydžiu (duomenų šaltinis - <https://osp.stat.gov.lt/statistiniu-rodikliu-analize?hash=b3695e98-5d36-4aed-9778-a49772294e85#/>);
3. Perskaičiavimas atliekamas pagal žemiau pateiktą formulę:

Cpn – perskaičiuotiĮkainiai EUR be PVM;

Sn – Sutartyje numatytiĮkainiai EUR be PVM;

I – naujausias paskelbtas VDU dydis;

X – Sutarties įsigaliojimo ketvirtį, o jei perskaičiavimas jau buvo atliktas – paskutinio perskaičiavimo ketvirtį, skelbtas VDU dydis;

Y – VDU augimo atveju (10), VDU mažėjimo atveju (-10).

1. Perskaičiavimas atliekamas tik Suinteresuotai Šaliai raštu kreipusis į kitą Šalį dėl kainos / įkainių perskaičiavimo:
   1. Kai Suinteresuota Šalis yra pirkėjas – pirkėjas pateikia pranešimą dėl perskaičiavimo kartu su perskaičiuota (-ais) kaina / įkainiais kitai Šaliai suderinti;
   2. Kai Suinteresuota Šalis yra tiekėjas – tiekėjas pateikia pirkėjui prašymą dėl perskaičiavimo. Pirkėjas perskaičiuoja kainą / įkainius ir raštu pateikia perskaičiuotus kainą / įkainius kitai Šaliai ne vėliau kaip per 10 darbo dienų nuo tiekėjo kreipimosi dėl perskaičiavimo dienos.
2. Tiekėjas per 3 darbo dienas turi patvirtinti perskaičiuotą (-us) kainą / įkainius arba raštu pateikti pastabas dėl kainos / įkainių perskaičiavimo. Tiekėjui per 3 darbo dienas raštu nepatvirtinus perskaičiuotos (-ų) kainos / įkainių arba raštu nepateikus pastabų, yra laikoma, kad perskaičiavimui pritarta, o pirkėjo pateiktas pranešimas apie pakeistą (-us) kainą / įkainius įsigalioja, jei pranešime nenurodyta kita, vėlesnė data, ir laikomas neatskiriama Sutarties dalimi. Tiekėjui per nurodytą terminą pateikus pastabas dėl perskaičiavimo, pirkėjas jas išnagrinėja per 3 darbo dienas ir, joms esant pagrįstoms, patikslina perskaičiuotą (-us) kainą / įkainius bei raštu pateikia patikslintus perskaičiuotą (-us) kainą / įkainius tiekėjui pakartotinai suderinti šiame punkte nustatyta tvarka.
3. Už Paslaugas užsakytas (-us) iki perskaičiavimo įsigaliojimo, pirkėjas apmoka taikant iki tol galiojusią (-us) kainą / įkainius, o už Paslaugas, užsakytas (-us) po perskaičiavimo įsigaliojimo, tiekėjui bus apmokama taikant perskaičiuotą (-us) kainą / įkainius.
4. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, esant poreikiui, patikslinama (didėja arba mažėja) Sutarties vertė.

Priedas Nr. 4

**ŪKIO SUBJEKTŲ, SPECIALISTŲ, SUBTIEKĖJŲ SĄRAŠAS BEI PERDUODAMŲ SUTARTINIŲ ĮSIPAREIGOJIMŲ DALIS**

Pasitelkti ūkio subjektai ir kvazisubtiekėjai (dėl atitikimo kvalifikacijos reikalavimui)

|  |  |
| --- | --- |
| **Pavadinimas** | **Kvalifikacijos reikalavimas (nurodyti SPS priedo Nr. \_\_ punktą ir patį reikalavimą)** |
|  |  |
|  |  |

Pasitelkti subtiekėjai kvalifikacijai (kai Tiekėjas pats atitinka keliamą kvalifikacijos reikalavimą) **\***

|  |  |
| --- | --- |
| **Pavadinimas arba Vardas Pavardė** | **Kvalifikacijos reikalavimas (nurodyti SPS priedo Nr. \_\_ punktą ir patį reikalavimą)\*** |
|  |  |
|  |  |

*\* Šių subtiekėjų kvalifikaciją patvirtinantys dokumentai Pirkimo metu nevertinti, todėl norint juos pasitelkti sutarties vykdymui, šios Sutarties nustatyta tvarka turės būti patikrintas atitikimas kvalifikacijos reikalavimams (pagal perduodamų sutartinių įsipareigojimų sritį).*

Pasitelkti subtiekėjai

|  |  |
| --- | --- |
| **Pavadinimas** | **Sutarties dalis, kurią vykdys Subtiekėjas** |
|  |  |
|  |  |

Tiekėjo specialistai

|  |  |
| --- | --- |
| **Vardas Pavardė** | **Kvalifikacijos reikalavimas (nurodyti SPS priedo Nr. \_\_ punktą ir patį reikalavimą)** |
|  |  |
|  |  |

|  |  |
| --- | --- |
| **Tiekėjas**  Pavadinimas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Pirkėjas**  Pavadinimas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |