**TRIŠALĖ SUTARTIS**

**DĖL TIESIOGINIO ATSISKAITYMO SU SUBTEIKĖJU**

**Klientas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas \_\_\_\_\_\_\_\_\_\_\_\_\_\_\_\_\_\_\_\_, PVM mokėtojo kodas \_\_\_\_\_\_\_\_\_\_\_\_\_\_\_\_, registruotos buveinės adresas \_\_\_\_\_\_\_\_\_\_\_\_\_\_\_\_, \_\_\_\_\_ Vilnius, Lietuvos Respublika, apie kurią duomenys kaupiami ir saugomi VĮ Registrų centras, atstovaujama [*Sutartį iš bendrovės pusės pasirašančio asmens pareigos, vardas, pavardė*], veikiančio pagal [*atstovavimo pagrindas*] (toliau – Klientas),

**Paslaugų teikėjas**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pagal Lietuvos Respublikos įstatymus teisėtai įregistruota ir veikianti /uždaroji/ akcinė bendrovė, juridinio asmens kodas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], PVM mokėtojo kodas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], registruotos buveinės adresas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], Lietuvos Respublika, duomenys apie kurią kaupiami ir saugomi [\_\_\_\_\_\_\_\_\_\_\_\_\_\_\_\_\_\_\_\_\_\_\_\_]**,** atstovaujama [*Sutartį iš Bendrovės pusės pasirašysiančio asmens pareigos, vardas, pavardė*], veikiančio pagal [*atstovavimo pagrindas*] (toliau – Paslaugų teikėjas), ir

**Subteikėjas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pagal Lietuvos Respublikos įstatymus teisėtai įregistruota ir veikianti /uždaroji/ akcinė bendrovė, juridinio asmens kodas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], PVM mokėtojo kodas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], registruotos buveinės adresas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], Lietuvos Respublika, duomenys apie kurią kaupiami ir saugomi [\_\_\_\_\_\_\_\_\_\_\_\_\_\_\_\_\_\_\_\_\_\_\_\_]**,** atstovaujama [*Sutartį iš Bendrovės pusės pasirašysiančio asmens pareigos, vardas, pavardė*], veikiančio pagal [*atstovavimo pagrindas*] (toliau – Subteikėjas),

Klientas, Paslaugų teikėjas ir Subteikėjas kiekvienas atskirai toliau vadinamas Šalimi, bendrai vadinamos Šalimis,

atsižvelgdamos į tai, kad:

* Klientas ir Paslaugų teikėjas 20\_ m. \_\_\_\_\_\_\_\_\_ \_\_ d. sudarė *(įrašomas sutarties objektas)* paslaugų teikimo sutartį Nr. \_\_\_\_ (toliau – Paslaugų sutartis);
* Paslaugų teikėjas Paslaugų sutarties daliai, t. y. Paslaugų sutarties Techninės specifikacijos \_\_ punkte (-uose) *ar* Specialiosios dalies \_\_\_ punkte *nustatytoms* paslaugoms (toliau ir Paslaugos) teiktipasitelkė Subteikėją, kuris numatytas ir nurodytas Paslaugų teikėjo pasiūlyme *arba, jeigu pasiūlymo pateikimo metu subtiekėjas nebuvo žinomas, tai* kuris numatytas Paslaugų teikėjo pasiūlyme ir nurodytas 20\_\_ \_\_\_\_\_\_\_\_\_\_\_\_ d. pranešime dėl \_\_\_\_\_\_\_\_\_\_\_\_\_\_\_;
* Lietuvos Respublikos viešųjų pirkimų įstatymo 88 straipsnio 2 dalyje */* Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 96 straipsnio 2 dalyje *(pasirinkti)* numatyta subtiekėjo teisė pasinaudoti tiesioginio atsiskaitymo galimybe;
* Subteikėjas 20\_\_ \_\_\_\_\_\_\_\_\_\_ d. raštu pateikė Klientui pagrįstą prašymą atsiskaityti su juo už Paslaugų sutarties Techninės specifikacijos \_\_ punkte (-uose) *ar* Specialiosios dalies \_\_\_ punkte numatytas Paslaugas tiesiogiai, nurodydamas su Paslaugų teikėju suderintą Subteikėjui mokėtiną sumą (toliau – Prašymas);
* Subteikėjas pateikė Klientui Paslaugų teikėjo patvirtinimą dėl Subteikėjui mokėtinos sumos suderinimo;

sudarė šią trišalę sutartį (toliau – Sutartis).

1. **SUTARTIES OBJEKTAS** 
   1. Klientas įsipareigoja Sutartyje nurodytomis sąlygomis ir tvarka tiesiogiai atsiskaityti su Subteikėju už suteiktas paslaugas pagal Paslaugų sutartį.
2. **ATSISKAITYMO TVARKA**
   1. Klientas įsipareigoja sumokėti Subteikėjui už kokybiškai suteiktas Paslaugas suma skaičiais Eur (suma žodžiais eurų) per \_\_ *(\_\_\_\_\_\_\_\_\_\_\_\_\_\_\_\_)* kalendorinių dienų nuo Paslaugų perdavimo - priėmimo akto pasirašymo ir PVM sąskaitos faktūros ar kito tipo priklausančios išrašyti sąskaitos gavimo dienos.
   2. Sąskaitas už kokybiškai suteiktas Paslaugas Subteikėjas pateikia Klientui naudojantis elektronine sąskaitų administravimo bendrąja informacine sistema SABIS (elektroninės paslaugos SABIS svetainė pasiekiama adresu [SABIS (nbfc.lt)](https://sabis.nbfc.lt/)).
   3. Visi atsiskaitymai pagal šią Sutartį atliekami eurais*.* *(Nurodyti, jei atsiskaitymams naudojama kita valiuta nei nacionalinė).*
   4. Delspinigiai už pavėluotus mokėjimus pagal Sutartį yra (*įrašyti*)% nuo nesumokėtos sumos už kiekvieną pavėluotą kalendorinę dieną.
3. **ŠALIŲ TEISĖS IR PAREIGOS**
   1. Subteikėjas įsipareigoja Paslaugas suteikti laikantis visų kokybės reikalavimų, kurie taikomi ir Paslaugų teikėjui.
   2. Paslaugų teikėjas įsipareigoja užtikrinti, kad Subteikėjas Paslaugas suteiktų laikantis kokybės bei visų atitinkamų Lietuvos Respublikos įstatymų ir kitų teisės aktų reikalavimų.
   3. Paslaugų teikėjas turi teisę prieštarauti nepagrįstiems mokėjimams pagal šią Sutartį.
   4. Klientas įsipareigoja priimti kokybiškai suteiktas Paslaugas iš Subteikėjo ir laiku už jas atsiskaityti pagal Sutartyje nurodytą mokėjimo tvarką.
   5. Šia Sutartimi Klientas įgyja tokią pačią reikalavimo teisę į Subteikėją dėl jo suteiktų Paslaugų kokybės ir defektų šalinimo, kokią turi Paslaugų teikėjas.
4. **ŠALIŲ PATVIRTINIMAI IR GARANTIJOS**
   1. Kiekviena iš Šalių pareiškia ir garantuoja kitai Šaliai, kad:
      1. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų;
      2. sudarydama Sutartį, Šalis neviršija savo kompetencijos ir nepažeidžia ją saistančių teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
      3. Šalies atstovai, pasirašę šią Sutartį, yra Šalies tinkamai įgalioti ją pasirašyti ir Šalių ir (ar) jų atstovų asmens duomenys, būtini tinkamam Sutarties sudarymui, nelaikomi konfidencialia informacija;
      4. Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas;
      5. Sutarties įsigaliojimo dieną Šalims šios Sutarties sąlygos yra aiškios ir vykdytinos;
      6. nei šios Sutarties sudarymas, nei Šalių šia Sutartimi prisiimtų įsipareigojimų vykdymas neprieštarauja ir nepažeidžia (i) jokio teismo, arbitražo, valstybinės ar savivaldos institucijos sprendimo, įsakymo, potvarkio ar nurodymo, kuris yra taikomas Šalims; (ii) jokios sutarties ar kitokio sandorio, kurio šalimi yra atitinkama Šalis, ar (iii) jokio Šalims taikomo įstatymo ar kito teisės norminio akto nuostatų.
   2. Subteikėjas patvirtina savo įsipareigojimus, kad:
      1. Turi suteikti / suteikė *(pasirinkti)* šias paslaugas pagal Paslaugų sutartį:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(toliau – Paslaugos).
   3. Klientas patvirtina, kad:
      1. Priims / priėmė *(pasirinkti)* iš Paslaugų teikėjo pagal Paslaugų sutartį Subteikėjosuteiktas Paslaugas, nurodytas šios Sutarties 2.1 punkte, Paslaugoms atitikus visus kokybės reikalavimus, nustatytus Paslaugų sutartyje;
      2. už Subteikėjo teikiamas / suteiktas *(pasirinkti)* Paslaugas su Paslaugų teikėju nėra atsiskaitęs.
   4. Paslaugų teikėjas patvirtina, kad:
      1. Subteikėjas pagal Paslaugų sutartį turi suteikti / turėjo suteikti *(pasirinkti)* šias Paslaugas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      2. Klientas nėra atsiskaitęs su Paslaugų teikėju už Subteikėjo teikiamas / suteiktas *(pasirinkti)* Paslaugas;
      3. Neprieštarauja, kad Klientas tiesiogiai sumokėtų Subteikėjui už teikiamas / suteiktas *(pasirinkti)* paslaugas kainą / pagal įkainius, nustatytą / nustatytus Paslaugų sutartyje, išskyrus Sutarties 3.3 punkte nustatytą atvejį.
      4. Tiesiogiai atsako Klientui už Subteikėjo prievolių neįvykdymą ar netinkamą įvykdymą, t. y. atsako Klientui už Subteikėjo Paslaugų trūkumus;
   5. Subteikėjui įvykdžius įsipareigojimus, Paslaugų teikėjas privalo pateikti Klientui raštišką patvirtinimą, kad Subteikėjas tinkamai įvykdė Paslaugų sutartyje numatytus įsipareigojimus ir Subteikėjo suteiktos Paslaugos atitinka visus kokybės reikalavimus, nustatytus Paslaugų sutartyje.
   6. Jei paaiškėja, kad šioje Sutartyje nurodyti Šalių patvirtinimai (-as) ir/ar pareiškimai (-as) yra melagingas (-i) ir/ar klaidingas (-i), tai Šalis privalo atlyginti kitai Šaliai dėl tokio (-ių) melagingo (-ų) ir/ar klaidingo (-ų) patvirtinimo (-ų) ir/ar pareiškimo (-ų) patirtus nuostolius.
   7. Ši Sutartis yra sudaryta, remiantis Lietuvos Respublikos viešųjų pirkimų įstatymo / Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo *(pasirinkti)* ir Prekių sutarties / Paslaugų sutarties/ Darbų sutarties / Rangos sutarties *(pasirinkti)* bei kitų teisės aktų nuostatomis. Esant situacijai, kuomet Sutarties sąlygos neatitinka Lietuvos Respublikos viešųjų pirkimų įstatyme / Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo *(pasirinkti)* išdėstytų reikalavimų, taikomos įstatymo normos. Šalys konstatuoja ir patvirtina, jog šios Sutarties nuostatos Paslaugų sutarties nuostatoms neprieštarauja.
5. **SUTARTIES ĮSIGALIOJIMAS IR GALIOJIMAS**
   1. Ši Sutartis įsigalioja nuo Sutarties pasirašymo ir galioja iki visiško sutartinių įsipareigojimų įvykdymo, bet ne ilgiau kaip Paslaugų sutartis.
6. **BAIGIAMOSIOS NUOSTATOS**
   1. Visus Šalių tarpusavio santykius, atsirandančius iš šios Sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.
   2. Paslaugų teikėjas supranta ir neprieštarauja, kad bus mažinama Kliento Paslaugų teikėjui pagal Paslaugų sutartį mokėtina suma ta dalimi, kuri bus sumokėta pagal šią Sutartį tiesiogiai Subteikėjui. Sumos sumokėtos tiesiogiai Subteikėjui pagal šią Sutartį nebus įtraukiamos į Klientui Paslaugų teikėjo pateiktas sąskaitas.

Visus ginčus dėl šios Sutarties vykdymo Šalys įsipareigoja spręsti derybomis. Jeigu Šalys šių ginčų negali išspręsti derybomis, jie sprendžiami Lietuvos Respublikos teismuose teisės aktų nustatyta tvarka.

* 1. Ši Sutartis sudaryta trimis vienodą teisinę galią turinčiais egzemplioriais, po vieną kiekvienai Šaliai.

1. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
2. **ŠALIŲ REKVIZITAI**

|  |  |
| --- | --- |
| **Subteikėjas**  *Pavadinimas*  *Adresas*  Įmonės kodas:  PVM kodas:  A.s. Nr.  *Bankas*  Banko kodas  Tel. Nr.:  Faksas:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Paslaugos teikėjas**  *Pavadinimas*  *Adresas*  Įmonės kodas:  PVM kodas:  A.s. Nr.  *Bankas*  Banko kodas  Tel. Nr.:  Faksas:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

**Klientas**

*Pavadinimas*

*Adresas*

Įmonės kodas:

PVM kodas:

A.s. Nr.

*Bankas*

Banko kodas

Tel. Nr.:

Faksas:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas, pavardė, parašas)